# Senyor Oca

Senyor Oca és un grup de música hip-hop creat el 2012 a Barcelona, liderat per l'MC Sergi Sala. A més de Sala, integren la banda: Ferran Sabanés "Deps" (veus), Albert Galeote "Gale" (DJ), Miki Grau (bateria) i "King Siva" (vents). El seu repertori de rap està influït pel Dub i el Drum'n'Bass.

## Carrera artística

L'any 2012 va publicar el videoclip de la cançó El ritme del tic tac. Comencen la seva carrera amb uns primers treballs autoeditats. El primer àlbum de la banda va ser Entre druides (2013), seguit a continuació per Aneguet lleig (2015). El 2017, Sala presenta Atomosfera, ja acompanyat per Dj Gale i Deps Music.
Aquell mateix 2017, Senyor Oca fa un salt en la seva carrera. En la 17ª edició del concurs Sona9, s'enduu el primer premi del jurat i també el premi de la votació popular, en la final celebrada el 15 de novembre a la sala Luz de Gas de Barcelona. Salvatge Cor i Ju van ser els altres finalistes de l'edició.
La victòria al concurs va comportar la gravació del seu primer àlbum d'estudi: Cant de pagès (Right Here Right Now, 2018), presentat a la sala Razzmatazz. Només un any després van publicar EGA (Guspira Records, 2019), estrenat a l'Apolo. Aquests treballs, amb un caire més madur i professional, van incorporar instruments de percussió i metalls. Defineixen el seu estil com Rap de la terra amb un missatge de crítica social en català, centrant-se en el territori però sense focalitzar-ho exclusivament en la lluita política.

## Discografia
### Autoeditats

* Entre druides (2013).
* Aneguet lleig (2015).
* Atomosfera (2017).

### Àlbums d'estudi

* Cant de pagès (2018).
* EGA (2019).
* Portals (2022).
* Metall (2025).

## Referències

* ↑ ««L'energia del drum-and-bass i el missatge i ‘flow’ del hip hop són una combinació mortal»». Diari de Girona, 29-11-2019, pàg. 52. Arxivat de l'original el 2021-11-13 [Consulta: 13 novembre 2021].
* ↑ «Senyor Oca - Compra entrades de teatre i música a Granollers i Canovelles». Escena Gran, 01-10-2018. Arxivat de l'original el 2021-11-13. [Consulta: 13 novembre 2021].
* ↑ «Senyor Oca». Sona9, 21-08-2017. Arxivat de l'original el 2021-11-13. [Consulta: 13 novembre 2021].
* ↑ «Videoclip d'"El ritme del tic-tac"» (YouTube), 25-08-2012. Arxivat de l'original el 2021-11-13. [Consulta: 13 novembre 2021].
* 1 2 Quílez, Rafa «Senyor Oca: "El rap de la tierra es el que sale del alma, sin política"» (en castellà). La Vanguardia, 27-11-2018. Arxivat de l'original el 2021-11-13 [Consulta: 13 novembre 2021].
* ↑ «Els barcelonins Senyor Oca guanyen el Sona 9». 324, 16-11-2017 [Consulta: 16 novembre 2017]. Arxivat 23 de maig 2024 a Wayback Machine.
* ↑ Gea, Èlia. «Cap cara de pomes agres amb Senyor Oca». Enderrock, 20-02-2020. Arxivat de l'original el 2021-11-13. [Consulta: 13 novembre 2021].
* ↑ «Senyor Oca: «Volia sortir de la crítica típica del rap 'pamfletocomunista'»». Enderrock, 21-11-2019. Arxivat de l'original el 2021-11-13. [Consulta: 13 novembre 2021].
* ↑ Estivill, Ignasi. «“Me jode que justamente los artistas que se mojan sean gente como Melendi”» (en castellà). MondoSonoro, 29-11-2019. Arxivat de l'original el 2021-11-13. [Consulta: 13 novembre 2021].
* ↑ «Entre Druides (Senyor Oca)». ViaSona. Arxivat de l'original el 2024-05-23. [Consulta: 13 novembre 2021].
* ↑ «Aneguet lleig (Senyor Oca)». ViaSona. Arxivat de l'original el 2016-07-24. [Consulta: 13 novembre 2021].
* ↑ «Atomosfera (Senyor Oca)». ViaSona. Arxivat de l'original el 2017-07-15. [Consulta: 13 novembre 2021].
* ↑ «Cant de pagès (Senyor Oca)». ViaSona. Arxivat de l'original el 2024-05-23. [Consulta: 13 novembre 2021].
* ↑ «EGA (Senyor Oca)». ViaSona. Arxivat de l'original el 2024-05-23. [Consulta: 13 novembre 2021].
* ↑ «Portals (Senyor Oca)». Arxivat de l'original el 2024-05-23. [Consulta: 4 abril 2022].
* ↑ «Metall (Senyor Oca)», 14-03-2025. [Consulta: 12 febrer 2025].